กองทัพเมียนมา ยึดศาลากลาง “ย่างกุ้ง” ประกาศภาวะฉุกเฉิน 1 ปี!
กองทัพเมียนมา ยึดศาลากลาง “ย่างกุ้ง” ประกาศภาวะฉุกเฉิน 1 ปี! จับตาส่งสัญญาณรัฐประหาร
กองทัพเมียนมา ยึดศาลากลาง “ย่างกุ้ง” ประกาศภาวะฉุกเฉิน 1 ปี! จับตาส่งสัญญาณรัฐประหาร
1 ก.พ. 2564

สำนักข่าวต่างประเทศ รายงานว่า สถานีโทรทัศน์ทหารเมียนมาประกาศสถานการณ์ฉุกเฉินเป็นเวลา 1 ปี หลังจากที่ทหารบุกเข้าควบคุมตัวนางอองซาน ซูจี หัวหน้าพรรค NLD ซึ่งดำรงตำแหน่งที่ปรึกษาแห่งรัฐของเมียนมา พร้อมด้วยเจ้าหน้าที่ระดับสูงรายอื่นๆ ของพรรครัฐบาลเมียนมา เมื่อช่วงเช้าที่ผ่านมา (1 ก.พ.64)
โดยทหารเมียนมาได้เข้ายึดศาลากลางนครย่างกุ้ง ซึ่งเป็นสัญญาณของการก่อรัฐประหาร ผู้สื่อข่าวรายงานว่า เห็นรถบรรทุกทหาร 5 คันอยู่ภายในบริเวณพื้นที่ศาลากลางนครย่างกุ้ง โดยทหารได้บอกให้เจ้าหน้าที่ที่มาทำงานกลับออกไป
ทั้งนี้ ความเคลื่อนไหวดังกล่าวมีขึ้นหลังจากที่พรรคเอ็นแอลดี (NLD ) ของนางซูจี คว้าชัยชนะอย่างถล่มทลายในการเลือกตั้งในการเลือกตั้งทั่วไปเมื่อเดือนพฤศจิกายน 2563 ซึ่งกองทัพกล่าวหาว่ามีการโกงการเลือกตั้ง ส่งผลให้สถานการณ์ระหว่างรัฐบาลพลเรือนและกองทัพทวีความรุนแรงยิ่งขึ้นในช่วงหลายวันที่ผ่านมา กระทั่งเกิดเหตุการณ์ทหารของกองทัพบุกควบคุมตัวนางซูจี และเจ้าหน้าที่ระดับสูงรายอื่นๆ ของพรรครัฐบาลเมียนมาในที่สุด